Kaiser-Wilhelm-Koog

Kaiser-Wilhelm-Koog (nedertysk: Kaiser-Willem-Koog eller Willemskoog) er en kommune i kretsen Ditmarsken i den tyske delstaten Schleswig-Holstein. Kaiser-Wilhelm-Koog ligger i Marne-Nordsjøs amt, før 2008 i Marnelands amt. Ved utgangen av 2014 hadde Kaiser-Wilhelm-Koog anslagsvis 341 innbyggere, basert på folketellingen i 2011.

Kaiser-Wilhelm-Koog ligger ved Nordsjøen, lengst vest i den nordlige halvdelen av Ditmarsken, sørvest for Wesselburen og nord for Büsum. Følger man klokken fra nord, grenser Kaiser-Wilhelm-Koog til Friedrichskoog, Kronprinzenkoog og Neufelderkoog, alle i Marne-Nordsjøs amt. I vest ligger Nationalpark Schleswig-Holsteinisches Wattenmeer.

Kaiser-Wilhelm-Koog er en 1 300 hektar stor polder, på tysk koog, som er beskyttet av diker, ferdigstilt i 1874 og oppkalt etter keiser Vilhelm I av Tyskland. Den fremste næringsveien er jordbruket med dyrking av salat, gulrot og sukkerbete. Etter en eksperimentell vindmølle 1983–1987, ble den tyske vestkystens første vindmøllepark bygd i Kaiser-Wilhelm-Koog i 1997. Mange i kommunen har også utnyttet takflater til solcellepaneler.

Referanser

Litteratur

Eksterne lenker 
 

Kommuner i Ditmarsken